ઘણી કંપનીઓ કોઇ પ્રખ્યાત બ્રાન્ડની પ્રોડક્ટ્સ, નામ, લોગો કે પેકેજીંગની નકલ કરીને એકદમ એના જેવી જ પોતાની પ્રોડક્ટ, નામ, લોગો કે પેકેજીંગ બનાવે છે. એ બ્રાન્ડની ખ્યાતિનો લાભ આપણી બ્રાન્ડને પણ મળશે અને આપણી બ્રાન્ડની નૈયા પણ એ અસલી બ્રાન્ડના નામે તરી જશે, એવી એમની માન્યતા હોય છે. કોઇ પણ બ્રાન્ડની કોપી કરવી એ આત્મઘાતી પરિણામોને આમંત્રણ આપવા જેવું છે. કોઇ વિખ્યાત ફિલ્મ સ્ટારના ડુપ્લીકેટની શું ઇજ્જત હોય છે? ફિલ્મમાં જ્યાં માર ખાવાની હોય, કોઇ સ્ટંટ કરવાનો હોય કે કોઇ જોખમભર્યું દ્રશ્ય ઝડપવાનું હોય, ત્યારે આવા લોકોને બોલાવવામાં આવે છે. એના બદલામાં અસલી સ્ટારની સરખામણીમાં નજીવી ફી તેમને ચૂકવવામાં આવે છે. ફિલ્મોમાં કે માર્કેંટમાં, કોઇની નકલ કરનારની, ડુપ્લીકેટની કોઇ કીમત હોતી નથી, એમની કોઇ ઇજ્જત પણ હોતી નથી. બીજું, કોઇની કોપી કરીને આપણે આપોઆપ જાણતાં કે અજાણતાં એ સ્વીકારી લઇએ છીએ, કે એ બ્રાન્ડની સરખામણીમાં આપણે ઉતરતી કક્ષાના છીએ. આપણે સેકન્ડ ક્લાસ છીએ. આને કારણે કસ્ટમરના મનમાં આપણા વિશે એક હલકા, હીન પ્રકારની છાપ ઊભી થાય છે અને એ છાપ કાયમ માટે રહે છે. ઓજિનલને જેટલું માન મળે છે, એટલું માન, એટલી ઇજ્જત ડુપ્લીકેટને કદી મળી શકતાં નથી. યાદ રાખો: